钦定古今图书集成/明伦汇编/官常典/第635卷 > 萧文
## 钦定古今图书集成/明伦汇编/官常典/第635卷 > 萧文

按《辽史》本传：文字国华，寿隆末，知易州，兼西南安抚
使。高阳土沃民富，吏其邑者，每黩于货，民甚苦之。文
始至，悉去旧弊，务农桑，崇礼教，民“皆化之。时大旱，百
姓忧甚，文祷之辄雨。属县又蝗，议捕除之。文曰：‘蝗，天
灾，捕之何益？但反躬自责，蝗尽飞去，遗者亦不食，苗
散在草莽，为乌鹊所食。会霪雨不止，文复随祷而霁’”，
是岁大熟。朝廷以文可大用，迁唐古部节度使高阳，
勒石颂之，后不知所终。